ဓမ္မသစ် အခြေခံ အုတ်မြစ်များ – မော်ဂျူး (၇)
တမန်တော် ဝတ္ထု ဖွဲ့စည်းမှုနှင့် ပါဝင် အကြောင်းအရာ
ဆွေးနွေးရန်မေးခွန်းများ
1. သင်ခန်းစာမှ သင်နှစ်သက်သောအရာ သို့မဟုတ် အယူအဆသည် အထူးခြားဆုံးအရာဟု သင်ထင်ပါသလား။ သင်၌ မည်သည့်မေးခွန်းများရှိသနည်း။
1. တမန်တော်ဝတ္ထုရေးသားရခြင်းအတွက် ရှင်လုကာ၏ ရည်ရွယ်ချက်ကို နားလည်ခြင်းသည် အဘယ်ကြောင့် အရေးကြီးပါသနည်း။ သူ၏ ပုံသက်သေမှ ကျွန်ုပ်တို့ ဘာကို သင်ယူရရှိနိုင်ပါသနည်း။ တမန်တော် ဝတ္ထုကို မှန်ကန်စွာ အနက်ပြန်နိုင်အောင် ၎င်းက ကျွန်ုပ်တို့အား မည်သို့ ထောက်ကူပါသနည်း။
1. သမိုင်းစစ် သမိုင်းမှန်ကို တမန်တော် ဝတ္ထုက မှတ်တမ်းတင်ထားကြောင်း ယုံကြည်ရန် အဘယ်ကြောင့် အရေးကြီးပါသနည်း။ ၎င်းသည် သမိုင်းစစ်သမိုင်းမှန် မဟုတ်ဟု သင်ယုံကြည်ပါက သင့်အတွက် မည်သည့်အကျိုးသက်ရောက်မှု ရှိလိမ့်မည်နည်း။
1. အသင်းတော်နှင့် မြေကြီးပေါ်က ဘုရားသခင့် နိုင်ငံတော်တို့အကြား ဆက်နွယ်မှုသည် အဘယ်နည်း။
1. တမန်တော်ဝတ္ထု ဇာတ်ကြောင်းများ အတွင်း ဘုရားသခင် ရှင်းရှင်း အတည်ပြုသော အရာတစ်ခု သို့မဟုတ် ရှင်းရှင်း အတည်မပြုသောအရာ တစ်ခုအတွက် သာဓက တစ်ခုပေးပါ။ ဤသာဓက မှ ကျွန်ုပ်တို့ ဘာကို သင်ယူနိုင်ပါသနည်း။
1. ကျွန်ုပ်တို့၏ အသင်းသားထုထံမှ မည်သည့် ကြီးပွားမှုပုံစံများကို ကျွန်ုပ်တို့ မျှော်လင့်သင့်ကြပါသနည်း။ အဆိုပါ ကြီးပွားမှုပုံစံများအား ကျွန်ုပ်တို့ မည်သို့ ရယူအောင်မြင်နိုင်ကြပါမည်နည်း။
1. ပဋိပက္ခအတွင်း မည်သည့် အားပေးတိုက်တွန်းချက်ကို ရှာတွေ့နိုင်ပါသနည်း။
1. လွန်ဆွဲမှုနှင့် ယှဉ်တွဲနေသော ရင့်ကျက်ခြင်း သို့မဟုတ် ပြင်ပဆန့်ကျင်မှုနှင့် ယှဉ်တွဲနေသော အတွင်းကြီးပွားမှုတို့အားဖြင့် သင့်ဘဝ၏ အတွင်းကြီးပွားမှုကို တွေ့မြင်ဖူးပါသလား။
1. တမန်တော် ဝတ္ထု၏ မူလနောက်ခံအဆက်အစပ် သို့မဟုတ် သီးသန့် အချိန်နှင့် အခြေအနေများအကြောင်း သင် ထည့်သွင်း မစဉ်းစားခဲ့သည့်အတွက် တမန်တော်ဝတ္ထုကို ယခင်ကာလ သင်ဖတ်ရှုရာမှ သင်တွေးနေခဲ့သည့် မလျော်ကန်သည့် လက်တွေ့အသုံးချမှု တစ်ခုအကြောင်း သာဓက တစ်ခု ပေးပါ။ အလွဲထုတ်ဖော်မိသော လက်တွေ့အသုံးပြုချက်များကို သင် ရှောင်ရှားနိုင်ရန် ထောက်ကူသည့် မည်သည့်အရာကို ဤသင်ခန်းစာထဲမှာ သင်လေ့လာရရှိခဲ့ပါသနည်း။
1. တမန်တော် ဝတ္ထုထဲက အခြေအနေများနှင့် ကျွန်ုပ်တို့၏ အခြေအနေများ မည်သို့ တူညီမှု ရှိကြပါသနည်း။ မည်သို့ ကွဲပြားကြပါသနည်း။ ယနေ့ ကျွန်ုပ်တို့ကာလ အသက်တာများအတွက် တမန်တော် ဝတ္ထုကို လက်တွေ့ အသုံးပြုရာတွင် အဆိုပါ တူညီမှုနှင့် ကွဲလွဲမှုများကို ယနေ့အသင်းတော်က အဘယ်ကြောင့် စဉ်းစားသင့်ပါသနည်း။

ပြန်လည်သုံးသပ်ချက်- အသင်းတော် ကြီးပွားမှုမှ နိုင်ငံတော် ရှေ့သို့ တိုးတက်ခြင်းသည် အမျိုးမျိုးသော အပြန်အလှန် ထိတွေ့ဆက်ဆံမှုများအားဖြင့် ဖြစ်ပေါ်သည်- (၁) အတွင်း အရည်အသွေးအရ ကြီးပွားခြင်းနှင့် လွန်ဆွဲမှုများကြား (၂) ပြင်ပအရေအတွက်အရ ကြီးပွားခြင်းနှင့် ဆန့်ကျင်မှုကြား (၃) အတွင်း ကြီးပွားမှု/ လွန်ဆွဲမှုနှင့် ပြင်ပကြီးပွားမှု/ဆန့်ကျင်မှုတို့ကြား ဤအရာကို ဇယား တစ်တွင် ပုံပြထားသည်။

ဇယား တစ်1 အသင်းတော်ကြီးပွားရန် မောင်းနှင်အားများနှင့် နိုင်ငံတော် ရှေ့တိုးတက်ခြင်း
ကိစ္စရပ်လေ့လာမှု- ပထမ သမ္မာကျမ်း အသင်းတော်ကို သမ္မာကျမ်း သမ္မာတရားအတွက် စိတ်အားသန်သော အုပ်စုအဖြစ် သိခဲ့ကြသည်။ သမ္မာကျမ်းကို ချစ်မြတ်နိုးပြီး သမ္မာကျမ်းစာ လေ့လာရခြင်းကို နှစ်သက်သူ အသင်းသား ၆၀ ခန့် ပါဝင်သည်။ အလွန်ပင် ကျန်းမာသော အသင်းတော်အဖြစ် သူ့တို့ကိုယ်သူတို့ ရှုမြင်ကြသည်။ သမ္မာတရားအတွက် စိတ်ထက်သန်ပြီး သမ္မာကျမ်းစာကို အမြဲလို ပိုမိုသင်ယူလေ့လာလိုစိတ်ရှိကာ သူတို့အချင်းချင်းကြား ကောင်းမွန်သော မိတ်သဟာယရှိကြသလို မယုံကြည်သူများထံမှ ဆန့်ကျင်မှုလည်း မခံရပေ။ ကာလရှည်ကြာ လူကြီးပိုင်း ရေနှစ်ခြင်းခံယူမှုများလည်း မရှိခဲ့ပေ။ သို့သော် သူတို့ သစ္စာရှိစွာ နေထိုင်ခဲ့သည့်အပေါ်၊ ဝိညာဉ်ရေး၌ ကြီးထွားလာခဲ့သည့်အပေါ် သူတို့ကိုယ်သူတို့ နှစ်သိမ့်ယူခဲ့ကြသည်။ တစ်ချိန်တည်းမှာပင် သူတို့နယ်မြေထဲ သူတို့ဂိုဏ်းဂဏထဲက အခြားသူတစ်ဦး ရွှေ့ပြောင်းဝင်ရောက်လာခဲ့ချိန်တွင် အသင်းသားဦးရေ တိုးတက်လာခဲ့သည်။ သို့သော် အခြားသို့ ရွေ့ပြောင်းသူ၊ ကွယ်လွန် အနိစ္စရောက်သူတို့ကြောင့် ပျက်ပျယ်သွားရသည်။ ပတ်ဝန်းကျင်မှ လာရောက်သည့် ဧည့်သည်အများစုသည် အသင်းတော်တွင် တာရှည်မမြဲနိုင်ခဲ့ကြပေ။ နောက်ပိုင်း တွေ့ဆုံမေးမြန်းကြည့်သည့်အခါ အိမ်နီးချင်းအများစုက ဤဝန်းကျင်သည် အလွန်ပင် ပညာသည် ဆန်ကြောင်း၊ အသင်းသားတို့သည် ပညာမတတ်သူတို့အပေါ် အထင်အမြင်သေးတတ်ကြကြောင်း ပြောဆိုကြသည်။
မေးခွန်းများ ပြန်လည်ဆင်ခြင်သုံးသပ်ခြင်း
1. အထက်ပါ ပြန်လည်သုံးသပ်မှု ဖော်ပြချက်အပေါ် အခြေခံသော ဤဖော်ပြချက်ကို သင်မည်သို့ ယူဆပါသနည်း။ "အတွင်းလွန်ဆွဲမှုနှင့် ပြင်ပဆန့်ကျင်မှုမရှိသော အသင်းတော်တို့ ကျန်းမာ၊ ကြီးပွားနေသည်မှာ ဖြစ်နိုင်ခြေ မရှိပါ" ၎င်းသည် ထူးဆန်းသည့်ပုံ မရပါလော။ ဤအရာကို သင်ကြုံဖူးပါသလား။
2. အထက်ပါ ကိစ္စရပ်လေ့လာမှုထဲက ပထမ သမ္မာကျမ်း အသင်းတော်၏ ကျန်းမာရေးကို သင်မည်သို့ အကဲဖြတ်မည်နည်း။
3. သင့်အသင်းတော်ကိုရော သင်မည်သို့ အကဲဖြတ်မည်နည်း။ အဘယ်ကြောင့်နည်း။
4. ဘုရားသခင်သည် စွန့်ဦးတီထွင်သော ဘုရားသခင် ဖြစ်သည်။ နိုင်ငံတော် ရောက်ရှိလာခြင်းတည်းဟူသော သမိုင်း၌ အစွန့်စားရဆုံး အချိန်အတွင်း နိုင်ငံတော် ကိုယ်စားပြုများ အဖြစ် ကျွန်ုပ်တို့ကို နေရာပေးထားပြီး ဖြစ်သည်။ သင်သိသော စွန့်စားခန်း ပုံပြင်များနှင့် ရုပ်ရှင်များအကြောင်း စဉ်းစားကြည့်ပါ။ ဇာတ်လိုက်အတွက် အစဉ်အမြဲ အဆင်ပြေနေခဲ့ပါသလား။ အတွင်း လွန်ဆွဲမှုနှင့် ပြင်ပ ဆန့်ကျင်မှု မကြုံရသော ဇာတ်လိုက်မျိုး ပါဝင်သည့် စာအုပ်မျိုး၊ ရုပ်ရှင်မျိုးကို ဖတ်ရ၊ ကြည့်ရခြင်း၌ သင်စိတ်ဝင်စားပါမည်လား။ သင့်အဖြေကို ရှင်းပြပါ။
5. ရှင်ဘုရင်၏ နိုင်ငံတော် ကိုယ်စားပြု တစ်ဦးအနေနှင့် စွန့်စားခန်းများကို မည်သည့်ပုံစံဖြင့် သင် တွေ့ကြုံခံစားဖူးပါသနည်း။ ၎င်းအား သင် မည်သို့ တုန့်ပြန်ခဲ့ဖူးပါသနည်း။ သင့်ဘဝ အသက်တာအပေါ် ၎င်းကြောင့် မည်သည့် သက်ရောက်မှု ရှိပါသနည်း။
6. ဘုရားသခင့် အကြံအစည်အတွင်း သူ့လူများဖြစ်သော ကျွန်ုပ်တို့သည် ယခုပင် စွန့်စားခန်းဝင်နေကြသူများ ဖြစ်ကြသည်။ ဘုန်းအသရေသည် နောင်တစ်ချိန် ကောင်းကင်သစ် မြေကြီးသစ်၌ ပေါ်ထွန်းမည် ဖြစ်သည်။ နိုင်ငံတော် ကိုယ်စားပြု တစ်ဦးဖြစ်ရခြင်း၏ စွန့်စားရသော သဘာဝကို မည်မျှအတိုင်းအတာထိ သင်လက်ခံရယူခဲ့ပြီး ဖြစ်ပါသနည်း။ စွန့်စားခန်း၌ ပါဝင်မည့်အစား ယခုအခါ ဘုန်းတော်နောက်သို့ သင်မည်မျှ အတိုင်းအတာအထိ လိုက်ပါ ဖမ်းကိုင်နေပါသနည်း။ ဥပမာများပေးပါ။
လုပ်ဆောင်ရန် လုပ်ငန်းများ
1. အထက်တွင် ဖော်ပြထားသော အသင်းတော် ကြီးပွားရေး နှင့် နိုင်ငံတော် ရှေ့သို့တိုးတက်ရေး မောင်းနှင်အားများအကြောင်း သင့်သင်းအုပ်ဆရာ သို့မဟုတ် အသင်းတော် ခေါင်းဆောင်သို့ ပြောပြပါ။ အသင်းတော်အတွင်း လုပ်ဆောင်နေသော အဆိုပါ မောင်းနှင်အားများကို သူမည်သို့ ရှုမြင်ကြောင်း မေးမြန်းပါ။ နိုင်ငံတော် ကိုယ်စားပြု တစ်ဦးအနေဖြင့် အသင်းတော်၌ ပိုမိုကောင်းမွန်စွာ သင် မည်သို့ပါဝင်နိုင်မည်ကို သူ့အား မေးမြန်းပါ။
2. နိုင်ငံတော် ကိုယ်စားပြု တစ်ဦး၏ စွန့်စားခန်းသည် မခံနိုင်လောက်အောင် များလွန်းကြောင်း သင်ခံစားရချိန်များကို ရေးသားရာတွင် ယခုအပတ် မျက်ခြည်မပြတ်ပါစေနှင့်။ (၁) သင့်ကို ထိုသို့ခံစားစေအောင် ဘာက ဖြစ်စေခဲ့ပါသနည်း (၂) သင်မည်သို့ တုန့်ပြန်ခဲ့ပါသနည်း (၃) သမ္မာနည်းကျသင် တုန့်ပြန်သင့်သည့် အကြောင်းရင်းများ ကို ချရေးပါ။ (၄) စွန့်စားခန်း အတွင်း ဘုရားသခင် သင့်အား ချပေးထားသော နေရာ၌ မယိမ်းမယိုင်ပဲ သစ္စာရှိစွာ ပါဝင်ဆက်ကပ်ဖို့ ဘုရားသခင်ထံ ခွန်အားတောင်းခံပါ။

